Sve teme 


daamaseanja 


gedanaooseo 


VA 


Zaštićeno autorskim pravom 


Psihološka 
vfičoJOJIrV 


Simboličko višeznačje 
API etički kodeks 


Što sniva mitski junak u nama 


Astrologija i osobni razvoj 


SA Razrada, preinaka i prilagodba - Ivica Matijević PA 


(£) Zagreb, 1970.- 2023. 


Prihološka 
ofiBojosa ro 


Simboličko višeznačje 


Sam život jest ono što čovjeku postavlja pitanja ... On je ispitanik 
života, onaj koji mora odgovarati životu i za življenje snositi 
odgovornost. Odgovori pak što ih čovjek daje mogu biti samo 
vazložni odgovori na vazborita životna' pitanja. Unutar 
odgovornosti za opstojnost slijedi odgovaranje na pitanja. U 
samom opstojanju 'obavlja čovjek, kao takav, taj zadatak 
odgovaranja na svoja vlastita pitanja. 

Vietor €. Frankl, Arztlich Seelsorge 


Uvijek, i vazda, treba imati na umu iznimnu složenost ljudskoga bića koja svako 
započinjanje raspravljanja o prosudbi i tumačenju kozmograma čini beskrajnim. Kako uopće 
itko od nas može sažeti i ukratko razložno prosuditi toliko složenu, nedokučivu i neodređenu 
tajnovitost ljudskog bića u stanju vječite promjene? 


Upravo takva i toliko nesaglediva pojavnost, čovjek, i iznimne teškoće u poimanju i 

spoznavanju svih sastavnica i čimbenika njegove ličnosti, ne mogu biti mjerom na temelju koje 
bismo psihološku astrologiju mogli proglasiti posve mjerodavnim, a napose ne neprijepornim, 
načinom njegova poimanja, u uobičajenu značenju tog i takvog pristupa. 
Stoga, u svezi s ljudskim bićem, astrologovo razmišljanje treba biti 
usredotočeno na one pojave koje su dostupne svrhovitu opažanju, 
svjesnom predočavanju, pojmovnom oblikovanju, smislenom i jasnom 
iskazivanju. U svakom pokušaju da valjano pojmovno oblikuje i riječima 
iskaže zbunjujuće golemu količinu opaženih podataka, on rabi i iznimno 
mnogo simboličkih pojmova pri čemu je rijetko, ili uopće nije, svjestan 
njihova vazda problematična višeznačja. Dakle, nikada ne smije tu simboličku pojmovnu građu 
rabiti poput nečeg uobičajeno izvjesnog i nepromjenljivo zadanog, nečeg što ima neporecivu 
vrijednost istine, a da pritom ne sagleda i propita svu njezinu relativnost, možebitnu 
prijepornost čak. U interesu bjelodanih istina, nužno je opetovano preispitivati i iznova se 
upuštati u kritiku ovih osnovnih simboličkih pojmova, samo zato da ne bismo nesvjesno 
prihvatili kako oni upravljaju nama. Osobito je to očevidno u onim slučajevima koji uključuju 
razvoj zamisli u kojima doslovna i pristrana uporaba uvriježenih temeljnih simboličkih 
pojmova vodi u proturječja koja je teško razložno, pa i nemoguće, razjasniti. 


Stoga, valja uvijek, i neprestano, imati na umu da su mnogi simbolički pojmovi slobodne 
tvorevine čovjekovih zamišljajnih predodžbi koje rabi kao sredstva poredbe zbog lakšega 
razumijevanja vlastita osjetilna doživljavanja, a zbog njihova višeznačja, njihovo tumačenja 
ovisi o neponovljivom i jedinstvenom ustrojstvu ličnosti i iskustvu pojedinca. 

Već je mnogo puta rečeno, astrologija nam unekoliko pripomaže u prilagodbi našoj 
unutarnjoj viziji i otkriva načine njezina pretvaranja u jasno zamišljena, određena usmjerena 
djelovanja. No, uvijek o nama, i samo o nama ovisi hoćemo li ostati u dodiru s tom vizijom, 
slijediti je i živjeti u ozračju njezine iluminacije. 

Stoga, nužno je uvijek imati na umu da je kozmogram rođenja samo pomoćno sredstvo u 
astrologovu radu. Zapravo, on svojim prispodobljenim obilježjima, u prenesenu značenju, tek 

navješćuje trenutno stanje neke osobe, samo naznačuje moguće naslijeđene i prirođene 
osobine, razvojem stečene sklonosti osobitim uzorcima ili obrascima doživljavanja i 
ponašanja, kao i različite tjelesne i duševne potrebe, želje, odzive, uvide, uzvratna djelovanja 
i ino. Pripomoć je glede mišljenja i stava o prepoznatom, stoga što poglavito upućuje na 
ishodište, rođenje, genotip neke osobe, a nastojanjem, odgovornošću i djelovanjem na 
fenotip kroz proces razvoja i sazrijevanja. Pritom je isključivo osoba, i ' 


samo ona, ta koja odlučuje hoće li prevladati slabosti proizišle iz genotipa PA pai, 
ili će im, pak, dopustiti da one ovladaju njome. 6 & R 
3 h ze bi a 
Astrolog bi, razmatrajući kozmogram, suvremenim psihološkim kb gy 


pristupom, ponajprije trebao nastojat razaznati čovjekovu duboku q- # 
psihičku narav, njegovu bit i raznolika očitovanja u doživljavanju i 
ponašanju, stavljajući naglasak, poglavito, na prepoznavanje unutarnjih psihičkih sila, njihovih 
bioloških osnova i temeljnih procese, dočim bi razmišljanje o zadanosti i konačnosti, 
zasnovano na vjerovanju da su pojave i zbivanja unaprijed određeni i sudbinski neizbježni 
prema neporecivom ali nespoznatljivom uzroku, tako tipičnim za minulo doba, trebao 
potpunoma odbaciti. 


Osobi, koju to zanima, astrologa bi trebao omogućiti uvid u jasniju predodžbu o samoj 

sebi, uključujući razumijevanje vlastitih skrivenih snaga i darovitosti, ukazati joj na slabosti i 
nesuglasice koje može preobraziti u snagu i svrhovita praktična postignuća kada ona sama 
za to pokaže želju, odlučnost i htijenje. Pritom se uvijek mora težiti kakvoći i dubini uvida, 
prije nego količini i širini. 
U razmatranju i vrjednovanju značenja kozmograma, bez obzira na 
astrologove namjere, osoba 'propušta' sadržaj tumačenja kroz svoj 
vlastiti psihički proces i često 'prilagođava' značenja dodajući im svoju 
vlastitu procjenu. Naime, ona može doživjeti i shvatiti tumačenje poput 
presude ili osude koja prijeti njezinu samopoštovanju, može ga doživjeti kao uskraćivanje ili 
razočaranje jer želi čuvstvenu potporu a ne 'kritiku' ili puko intelektualno razmatranje. Ona 
to može koristiti poput obrambena mehanizma racionalizacije, koja joj zapravo omogućuje 
nastaviti s uobičajenim ponašanjem i izbjegavanjem zauzimanja novih stavova i 
poduzimanja novih aktivnosti, a napose nastaviti sa starim obrascima 'umovanja', radije 
nego da udubljivanjem i poniranjem u se istinski doživi svoje osjećaje i postupke pa preuzme 
odgovornost za njih. No, osoba može i pozitivno prihvatiti tumačenje, jer joj se poklanja 
dužna pozornost i tako zadovoljava njezina potreba za novim saznanjima. Zapravo, 
tumačenje postaje zadovoljavajućom potvrdom njezina osjećaja zbilje, jer ga doživljava kao 
prihvaćanje, stoga i kao nekovrsno davanje što su joj dopuštenja da bude ono što trenutno 
jest. Isto tako pozitivno tumačenje može u njoj probuditi novi osjećaj za stvarnost i proširiti 
joj svijest o novim mogućnostima, itd. 


I zato ... 
... prema nadahnjujućim zamislima T Gorana Milekića, na 
spomen slavi njegovoj, u mojoj obradi astrolog bi: 


LA promatrajući sveobuhvatno jedan _kozmogram, 
ponajprije, i poglavito, trebao razmotriti jednu ličnost i 
zapitati se, hoće li nju odrediti nježnost ili mašta, snaga ili 
akcija, volja, inteligencija, Logos ili možda kakva nadasve dalekosežna zamisao pak. 

Razmatranje postaje razmišljanje, razmišljanje rasuđivanje, koje uvijek, s početka, mora biti 
opažanje povezivih sastavnica, a potom zbir srodnih snaga, unutar jedne ličnosti ili unutar 
samo jednog dijela ličnosti. Što više srodnih sastavnica, snaga unutar bilo kojeg psihološkog 
dijela čovjeka postoji, mi postajemo sigurniji u činjenicu, da će taj dijelak čovjekove 'psihe', 
imati nedvojbeno važnu ulogu u njegovu životu. Snage određenih dijelova ličnosti često su u 
kozmogramu razasute, pa ih moramo sakupiti i usustaviti. Nerijetko će srodne, a opet 
različite, katkad posvema oprečne čak, u svojoj potrebi, udružiti se ipak i postati jednom 
snagom, bez obzira, radi li se o osjećajima ili razumu. No, važnija od toga činjenica je, da mi, 
razmišljajući, rasuđujuću, vrjednujući, otkrivajući određenu sposobnost i mogućnost, 
prosuđujući, ne radimo ništa drugo, doli sve vrijeme, pretpostavljamo jednu snagu drugoj, 
suočavamo ih, odmjeravamo žar i prodornost, pa otkrivamo sve ono što će u određenu skupu 
uzajamnih odnosa biti zanijekano jačim učinkom. 


Doimlje se da drugi način ne postoji, pa ćemo tako davati prednost, u opisu određene 
potrebe, onoj snazi, koja će pobijediti i koja će nužno, morati odbaciti, gurnuti, sakriti drugu 
potrebu, potisnuti je negdje onkraj svijesti, il' još dublje, u nesvjesno, ne bi li ona prva 
potpunoma zaživjela. No, to ne znači da sve one, u raščlambi, privremeno na stranu 
pogurnute, čak kakve nejasne, nježne, stidljive potrebe ne postoje i da živjeti neće. O da, 
itekako postoje i zaživjeti hoće, pa tako zavode, mame i privlače biće k sebi. Tako jest, i tako 
biva, dok promatramo, čak i jednu potpunoma skromnu potrebu, određenog dijela psihe, a 
nekmoli dok motrimo čovjeka, s početka početaka, pa nadalje u slijedu čovještva njegova. 
Tada bi on, čovjek, nad sobom vladati htio, što u početku znači, svojom voljom, pa čak i to 
da nad svojom voljom vlada, tom voljom on bi želio biti, jer čovjek, tada sebe kroz volju 
prepoznaje, makar ta volja imala u sebi nježnost, radost, tugu ili prokletstvo kakvo. S 
početka, čovjek spoznaje sebe kroza sve ono što u njegovoj volji živi, u snazi, bez obzira, nad 
čime ona moć imati želi, u snazi iz koje se rađa želja, a koju svijest lako opaža. Hoće li čovjek 
nazvati tu želju blagodat ili ne, to važno nije. Ali važno jest to, da tako sebi otkriva, i u sebi 
prepoznaje, silinu žudnje i snage. Njih svijest opaža lako, sve do časa, kad se razum ne počne 
zapitkivati o vlastitoj želji, a ne o želji koja prirodno u čuvstvima ili u volji živi. Tek tada čovjek, 
osim onda, ako od samog mišljenja satkan nije, opaža i snagu duha svoga pa, postajući 
unekoliko svjesnijim sebe, počinje vjerovati u umovanje, znanje, pa pozorno motri, uči, čita 
... nije važno. No odjednom, iz dubina izranjaju osjećanja, koja zatiču razum nespremnim, jer 
i ona živjeti žele. Od ushita do sažaljenja, more ona čovjeka, kao što ga more misli ili 
častohleplja želje žudne. I siroti se čovjek pita, jel' ljubav istina ili razum sjajni ili je to snaga 
silna samo? U što povjerovati, kada u vremenu, oni vlast jedno drugomu otimlju!? 

I ne bi čovjekov život sudbom ljudskom niti prokletstvom bio, kada bi on mogao otkriti 
ono što je skriveno, što je sklad nad skladovima u njemu potisnulo, ili u vremenu ljepotu 
zasjenilo, što se, prepadnuto od 'demona' unutarnjih inih, koji u sjenkama podosobnostima 
žive, sakrilo i zauvijek zašutjelo, čak zaboravilo na sebe samoga. Nerijetko je umnogome 
potrebnija smjelost u otkrivanju onoga, što je on sam, čak više od iskrenosti ili oštroumlja. 
Čovjek uvijek skriva ono što u njemu najljepše jest, pa baš zato, taj bitak bića i ta potreba, 
potisnuti, od svijesti sklonjeni, nerijetko mogu biti rješenjem, ne samo zagonetke o njemu, 
već i stvaranja života, koji baš iz tog bitka proizlazi. 

Pretpostavljamo da čovjek najčešće potiskuje ono što najljepše u njemu jest, najistinitije 
i najdragocjenije. Posve su malobrojni oni koji se ne stide vlastitoga dara ili svojega otajstva, 
nije važno, oni koji neumoljivo, od rođenja, onda i kada lutaju, padaju i dižu se i dalje, svjesno 

i neumoljivo, slijede svoj put, osluškujući svoju najdublju potrebu, koje su svjesni, oni 
malobrojni, koji ovaj svet stvaraju i velebnim ostvarenjima zadužuju. 

Nužno je pokušati otkriti sve razloge koji od čovjeka skrivaju ono što je u njemu 
najistinitije i najdublje, razaznati kako volja, snaga ili razum ne prihvaćaju, potiskuju, zastiru 
i ne otkrivaju ličnosti vlastitu dubinu, i potrebe bića, i ono što uistinu jest. 

Nužno je priupitati se, što se događa onda, kada razotkrivamo nečiji bitak, nečiju 
najdublju potrebu, nešto što je sama srž ličnosti, a da je, pritom, to isto, posve tragično ili 
ako nije, onda nešto što je ono, a za što biće snage nema. 

Koliko ljudi na svijetu ima, koji mogu prepoznati svoju najdublju potrebu, pa od nje 
pobjeći moraju? Koliko ljudi na svijetu ima, koji će otkriti sebe, pa onda, zapanjeno 
skamenjeni stati pred sobom, ustuknuti čak, jer tad jasno vide, da će to što oni jesu, 
zanijekati njih same i sav život njihov? Koliko ljudi na svijetu ima, koji postaju svjesni 
potiranje sebe, a ne mogu to živjeti? Koliko ...? ... ah u nedogled ... 

Što ako ih vlastita dubina zaniječe, što ako nužno, slijedivši sebe, moraju zanijekati sav 
život? Što onda, ako i najdublja spoznaja nije spas, već prokletstvo? Što onda trebaju činiti, 
kada svjesno moraju, i dobrovoljno, zanijekati sebe, zarad življenja, pa svoju potrebu 
promjene, preobraze u nešto drugo, poput pribježišta, gdje utočište imaju ? 

I na kraju, i opet, i ponovno, utočište je uvijek ono na koje vrijeme ne može utjecati, ono 
koje se razdragano smiješi budućnosti tajnoj, ono potpuno i besprijekorno unutar čovjeka, 
ono što jeste i što će biti. No i to, najbolje, neumitan tijek života ima. No, jedno mi se ipak 
čini - da sve tragično, ma kako bilo ljudskoj 'sudbi' blisko, ne može vidjeti tako jasno kao što 
to može ono nepresušno dobro, nada, uzdanica njegova, u času kad baš sebe svjesno jest, 
pa s udivljenjem gleda čovjekov neumitan tijek, na svijetu ovome ... 


U životu čovjeka, 2 
vrijeme življenja tek je kratak tren, 
njegovo je postojanje neprestani tijek, 


njegov je razum treperava luč, 
njegovo je tijelo plijen crvima, 
njegova je duša nemtrni vir, | 
sudba je njegova maglovita, Ukratko, 
a slava mu je prijeporna. = sve je tjelesno poput vode koja teče, | 

a sve duhovno tek sanak i tlapnja. 


e | Marko Aurelije, Meditacije 


Važna napomena: Pri bilo kakvome donošenju suda o bilo kojemu kozmogramu, uvijek i 
vazda, bezuvjetno je nužna potpuna pozornost i posvemašnja podrobnost u njegovu: 
razmatranju - sagledavanju - promišljanju - vrjednovanju - prosudbi - objedinjenju 
čimbenika i sastavnica te u konačnici i njegovu tumačenju ... tim redom ... 

API etički kodeks 


Zasade temeljnih odrednica "Astrologisch-Psychologische Institut" - API (Instituta za 
psihološku astrologiju). Načela poučavanja psihološke astrologije i uloga savjetnika. 


Osnovne postavke 


1. API djeluje potpunoma u skladu s Općom deklaracijom o pravima čovjeka, s naglaskom 
na 1. članak: "Sva ljudska bića rađaju se slobodna i jednaka u dostojanstvu i pravima. Ona 
su obdarena razumom i savješću pa jedna prema drugima trebaju postupati u duhu bratstva 


1" 


2. API astrologiju smatramo isključivo sredstvom s kojim se mogu prepoznati različite 
značajke ličnosti, ciljevi i problematika ljudske psihe i duševno-duhovni razvoj. Dakle, 
astrološko znanje treba koristiti pretežito za ojačavanje samopouzdanja, podizanje razine 
samosvijesti, samospoznaju, ublažavanje posljedica nekog nedostatka ili promjena u psiho- 
tjelesnim funkcijama, čuvstvenu potporu, kao i sredstvo za razjašnjavanje sukoba, a nikoliko 
ne za predviđanje događaja. 


3. Psihološka astrologija sjedinjuje odabrana astrološka znanja iz prošlosti sa suvremenim 
psihološkim zamislima i uvidima. Ona je u mogućnosti, s osobnog stanovišta, objasniti 
uzroke ponašajnih značajki stanovite osobe razotkrivajući samo njoj svojstvene motive, 
bitne urođene čimbenike i ograničenja koja na nju utječu. Učitelj ili savjetnik psihološke 
astrologije trebao bi dobro poznavati psihologiju kako bi u potpunosti razumio 
problematiku druge osobe. 


4. Osnovna zamisao i predodžba psihološke astrologije temelji se na poimanju čovjeka 
isključivo kao cjeline: slobodna bića jedinstvene i neponovljive ličnosti, dušom i tijelom 
povezana s okolinom, duhovnoga bića koje treba biti odgovorno spram sebe i drugih. Ovom 
temeljnom zamišlju nemoguće je razmatrati ili promišljati čovjeka kao da je unaprijed 
određen ili sudbinom' uvjetovan. 

5. Institut astrološke psihologije neupitno i neporecivo vrjednuje svaku pojedinu osobu 
kao izvorno biće i stoga smatra da je svako razmišljanje o njemu vjerodostojno samo unutar 
surječja njegove jedinstvenosti i neponovljivosti. Psihološka astrologija, svojim naznakama, 
može razaznati čovjekov psihički lik, njegovu ličnost, razumjeti ukupnost bitnih osobina, ono 
što mu je najviše svojstveno - obilježja, značajke i pravu narav kroz samo njemu sukladno 
mjerilo. Pruža mu duboki samospoznajni uvid čime ga nastoji naputiti na samostalno 
rješavanje vlastite neumitnosti životnoga tijeka, tako da može svjesnije i neovisnije 
odlučivati. Stoga je cilj psihološke astrologije i motiv API savjetnika poduprijeti osobnu 
slobodu drugih ljudi. 


Istraživanje 


1. API podupire samo ona astrološka istraživanja u pristupu kojih su ishodi dokazivi u 
stvarnim životnim okolnostima ljudskih bića. Pozivanja na izvore i običaje nije posve 
znanstveno uvjerljivo, stoga služi samo za prikazivanje astrološke predaje pa nije neporeciva 
izvjesnost, isključiv način, put ili postupak koji uvijek pomaže ostvarenju željenog ishoda u 
praktičnom radu, znanstvenom istraživanju ili društvenom djelovanju. 


2. Istraživanje mora dokazati tradicionalno znanja ili razviti nove načine razvrstavanja i 
sustavnih postupaka koji se mogu činjenično opetovano dokazati u danim okolnostima i 

iskustveno primijeniti u praktičnu radu. Učitelj/savjetnik psihološke astrologije neprestano 
mora njegovati stav istraživača. To, napose, uključuje stalnu pripravnost na suočenje s 
kritičkim raspravama i dopuštanje razotkrivanja vlastita djelovanja. 


3 Astrološka istraživanja moraju razviti vlastite načine znanstvenih istražnih postupaka 
pri promišljanju ljudskoga bića. U suvremenu sustavu nije uvijek prikladno postupiti striktno 
i isključivo u skladu sa smjernicama prirodnih znanosti. Naime, statistika je samo sredstvo, i 
nije uvijek prikladna za razumijevanje ličnosti i svekolike čovjekove složenosti. Podaci 
dobiveni raščlambom iziskuju objedinjavanje i cjelovito razmatranje. 


Uredbe i prilagodba 


1. Povijesno je očita promjenjivost društvenih pravila, propisa, obrazaca, vrijednosnih 
mjerila i inog. Svaka striktna primjena privremenih mjesnih ili općih društvenih pravila kroz 
razvrstavanja u svrhu pridruživanja i uklapanja u zajednicu (prilagodba), uključuje 
ograničavanje procesa slobodna i potpuna sazrijevanja. Dakle, takvi vidovi 'prilagodbe' 
mogu biti demotivirajućom okosnicom psihološke astrologije. To se posebno odnosi na 
indoktrinaciju, disciplinu, bihevioralne terapije i refleksna učenja. 


2. Kao u mnogim školama suvremene psihologije tako je i astrologija, iz minuloga doba, 
prilagođena za utvrđivanje ponašanja. Bilo kakvo prinudno potvrđivanje pred javnosti ili 
pred drugima zapravo koči slobodu mišljenja i djelovanja, jer primorava osobu na 
zauzimanje obrambena stava i ograničava joj vlastita ostvarenja. Psihološka astrologija nije 
pretkazivanje, već je osebujna psihološka dijagnostička alatka, stoga nikoliko nije načinom 
predviđanja događaja i takav pristup smatra ništavnim. 

3. Astrologija još uvijek ne može, neprijeporno, objasniti 'astrološke' procese po kojima 
se štogod odvija ili razvija, dakako u strogo znanstvenomu smislu, kao niti uzročno- 
posljedični 'mehanizam' u prirodno-znanstvenim uvjetima. Međutim, ona može smisleno 
prikazati taj 'mehanizam' u obliku pojedinčeva kozmograma i primijeniti ga kao astrološko 
sredstvo za prikaz njegove ličnosti. 


Cilj: Sloboda i odgovornost 


1. Združivanje psihologije i astrologije omogućuje otkrivanje i razumijevanje svih 
podosobnosti uz istodobni preustroj i objedinjivanje osobe u cjelini. Svrha je nesputano 
očitovanje životno oblikovnih i stvaralačkih snaga u ličnosti, tako da osoba može, sama po 
sebi, odgovorno prilagoditi, uskladiti i iznova preustrojiti svoj život. 


Jedan od bitnih ciljeva učitelja i savjetnika psihološke astrologije svakako treba biti 
povećanje slobode zainteresiranoj osobi. 


Dovoljna je samo jedna vlat trave 
da pokaže smjer vjetra. 
Zen filozof 

Što sniva mitski junak u nama 


Prilog razmatranju 


O, malen je dar nam dan jer sav život 
- to je san, a san su i sami snovi 


Pedro Calderon de la Barca, Život je san 


... čovjek odvajkoda želi saznato ono što će biti, ali ono što će uslijediti, ono je što on već i jest - 
njegova ličnost, njegove unutarnje osobine, njegove potrebe, njegova čeznuča, strahovi i želje koje će 
se izraziti... 


Postoje 'astrologija' i astrologija. No, kako god, svaka je od njih, zapravo, bitna pretpostavka 
za pokušaj razumijevanja nas samih - u vlastitu surječju. Stoga je ovom osvrtu svrha naglasiti 
značaj psihološka pristupa pri tumačenju. | da, molim lijepo, svi koji niste naukovati htjeli kod 
'meštra prepredena', znajte da će vam ova besjeda ostati unekoliko neshvaćenom ili ćete kazati 
da 'mahnit' zborah. Ipak, molim vas za koliko toliko otvorenosti srca i uma - hatija i iba, 
nesvjesnoga i svjesnoga, tijela i duše ... i tko zna koliko još ovakvih sličnoznačnih nasuprotnika, 
a opet neodjelito spregnutih ... 


Astrologija nam ne može otkriti neku vanjsku 'sudbu', veća razotkriva/osvješćuje nas, našu 
ličnost: koliko dobro poznajemo sebe - toliko vladamo svojom 'sudbom', odnosno 
neumitnošću vlastita življenja iliti neminovnošću svojega postojanja ... 

S druge pak strane smatram da je gotovo nemoguće 'astrološki' tumačiti čovjeka i/ili njegovu 
ličnost, motivacije, žudnje, energije ... ne poznajući, istodobno, mitologiju, legende, metafiziku, 
teologiju, filozofiju, umjetnosti i umijeća, književnost, povijest, barem načelno ili po čuvenju 
fiziku i matematiku, astronomiju, biologiju, sociologiju, psihologiju bez daljnjega, kao i stare 
nauke i naučavanja ... ma unedogled ... puno zahtjeva u jednomu ... što kazati ... pokušati 
saznavati i znati poput Leonarda žudna! - a opet, sve to, ne vrijedi ništa, ili tek malo, ako nema 
osjećaja, slutnje 'onoga nečega! negdje onkraj uma, s onu stranu tvari, iza duge ... 

Mišljenja sam da smo svi kao pojedinci 'spojeni s nekovrsnim univerzalnim, jedinstvenim, 
poljem', arhetipovima. No, svjesno ili nesvjesno, izravno ili neizravno, nemamo i svi 
jednakomjerne pristupe tim 'nad-prostorno-vremenskim veličinama" - nazivam ih izmijenjenim 


stanjima svijesti. Također, kako nismo svi na istoj razini osviještenosti, tako nismo svi jednako 'u 
ovlasti' arhetipova. 


Astrologijski nauk smatram isključivo sredstvom samospoznaje. On je, u tom smislu, vrlo 
moćno 'oruđe'i pruža samo one uvide i spoznaje za koje smo spremni, odnosno sve ovisi o našoj 
razini svijesti i otvorenosti promjenama. Astrološka tumačenja često su poruke koje mnogi 
pročitaju, ali je upitno koliko ih odista i poimaju. Astrologija uvijek razaznaje, ali mi ne možemo 
prepoznati one dijelove sebe koje nismo osvijestili ... pa kažemo da je astrolog pogriješio - ha, 
ha ... a astrolog je uvijek u pravu! Ma, šala mala. Dakako, ovo je područje gdje se astrologija 
može i zlorabiti. 

Ljudi se 'bave' astrologijom iz svakojakih motiva. Biti 'guru' i/ili "veliki prorok' neodoljiv je 
mamac za svačiji ego. Stoga, svatko tko kroči tim putom, a ima barem malo razvijenu svijest, 
treba uvijek biti na oprezu ... vrlo je lako uživjeti se u neko područje ... i sebe projicirati u druge 
... a da ono što radimo nije ni u kakvoj svezi sa samospoznajom ili nekim duhovnim napretkom 
ili pomaganjem. Povezano je s moći. | egom. I još više moći. | još više, više ... 

Postavlja se pitanje zašto se astrologija ne koristi na onoj razini koja je odista važna - kao vid 
samospoznaje, kao rad na sebi - a ne kao što je većina ljudi doživljava, kao zabavu uz kavu!? 
Poput: ti si Ovan? Ah, vrlo si žustra osoba. Voliš predvoditi ... Oh, otrcanost koja, zar ne? 


A mnogi 'astrolozi', nažalost, vole primjenjivati upravo te i takve 'recepte' pri tumačenju. 
Postoji u astrološkomu žargonu pojam 'kuharica' za knjige iz astrologije koje pojednostavljeno 
donose osnovne odrednice: što znače planeti u znakovima i poljima, 'kako tumačiti kozmogram 
rođenja! i sl. Dakako, osnovna se značenja moraju naučiti - ali ona sama nisu dostatna za 
tumačenje nečijega kozmograma. Nije to tako jednostavno. Odveć je tu djelića koje valja 
posložiti. Sve je cjelina. Sve je povezano. Naime, astrologija funkcionira samo ako joj se tako 
pristupi ... 


No, postoje različite važnosti, značenja, veličine, opsezi, razmjeri ... stoga možemo stupiti 
samo u ona područja, kročiti na ona polja, koja su u suzvučju s valnom duljinom naših titraja, a 
koji pak ovise o stanju naše svijesti. Tako sam ja svjestan da u kozmogramu mogu 'razaznati i 
prepoznati' samo ono što sam kod sebe osvijestio, ono što razumijem, ono što sam iskusio, ono 
što osobno doživljavam kao moguće, izvjesno, stvarno i sl. ... 


Astrologija je vrstan alat za rad na samome sebi ako smo osvijestili stanoviti vid ličnosti 
... točnije, ako nam odgovara komunikacija pomoću simbola i imamo neku urođenu sklonost 
za vizualizaciju - sposobnost zorna slikovna zamišljanja i predočavanja u svijesti. Vizualizacija 
je umnogome važna kod razmatranja kozmograma, barem meni ... 


Dakako, mnoštvo je teorije, opisanih postupaka ... pa riječ je o donekle sređenu sustavu i sve 
je matematički točno, puno izračuna i geometrije - unekoliko razumljivo i logično ... hm ... 


A opet, za duboki uvid, samo logika i teoretsko znanje nisu dostatni za 'ono nešto' - na 
kraju duge neprestano izmičuću, teško dohvatljiva nit pa makar ona i Arijadnina bila. No, 
istina je, moramo znati 'gradivo', eda bismo mogli smisleno raspoznati te simbole ... kako bi 
nam započeli štogod i kazivati ... 

Jung u svom djelu 'Čovjek i njegovi simboli' kaže: Riječ ili slika je simbolična kada sadrži nešto 
više od očigledna i neposredna značenja. Ona ima jedan širi, nesvjesni vid koji nikada nije točno 
određen ni potpuno razjašnjen. I nitko se ne možemo nadati da ćemo ga odrediti ili razjasniti. 
Istražujući simbol, um je upućen prema zamislima koje leže izvan domašaja razuma. 


Više-manje svima je poznato da postoji korijenski kozmogram rođenja - mnogi su ga dali 
izraditi, a prama mjestu, nadnevku i vremenu kada su pri put, vlastitim neovisnim činom, 
'udahnuli svijet", astrolog bi kazao 'sliku svemira', u tom trenutku. Planeti, polja, aspekti ... imaju 
svoju simboliku ... i slijedi tumačenje ... 


Svi znaju da su rođeni u okrilju nekoga znaka i da imaju 'podznak'. | onda se zna kakav je koji 
znak: imaš Sunce u Jarcu pa si takav i takav ... Veneru u Biku pa si takav i takav ... Ma, baš!? Ah, 
koje li zapravo zablude ... 


Nažalost, to je razina astrologije s kojim se započinje: doslovna primjena teorije u ograničenu 
surječju - znam što simbolizira Sunce i onda spojim značenje tog simbola s prispodobljenim 
značenjem polja i znaka u tom polju. Možebitno još pogledam je li Sunce u kakvom aspektu s 
drugim planetima ... uh ... Ma, gdje je tu dubina uvida, pitam se? ... 

Kada motrimo kroz prozor dalekozorom, naš je pogled izoštren, ali sužen. Gledajući zgradu, 
vidimo samo jedan dio, primjerice nečiji balkon. Vidimo cvijeće, stol, stolce ... odjeću koja se suši 
... Pomaknuvši dalekozor, sada vidimo samo prozor na zgradi ... itd. Svaki put kada na nešto 
usmjerimo svoj dalekozor nestaje cjelina, zgrada, vidimo samo pojedinost. Što možemo 

zaključiti na temelju izdvojene pojedinosti? Samo jedan podatak izdvojen iz cjeline. Astrolog u 
svojemu tumačenju mora stalno imati na umu tu cjelinu - a ona je u slučaju ljudskog bića ... 
gotovo, ma što gotovo, zapravo jest nesaglediva ... 

Istina, što više pojedinosti razaznajemo, cjelina postaje donekle jasnijom, poprima obrise 
svojega obličja, unekoliko raspoznajemo vrijednost, ustroj, opseg ... zapravo to je naziranje tek 
... Poput slaganja slagalice, ali od nebrojenih dijelaka, a konačni je oblika negdje onkraj duge ... 


Dakle, zamislimo da je cjelina, ta slika, ogromna, nesaglediva, skoro pa beskonačna - 
poput svemira. Svaka pojedinost nešto kazuje ... i koliko god se trudili pohvatati sve niti, 
stalno imamo dojam da kraja nema. Naša slagalica nikako da poprimi konačan oblik. Možda 
ga i nema. Ljudska psiha/duša nije završeno ustrojstvo. Nismo konačni. Nema ni kraja ni 
konca, jer neprestano rastemo, razvijamo se ... 


Astrologija nam, pritom, pomaže samo sagledati gdje smo trenutno, 'koliko smo trenutno 
narasli', koliko smo 'kilometara' razvojnoga puta prešli ... i možebitno kako doći do 
sljedećega odmorišta ... što nas moguće na njemu čeka ... Tako nekako!? 

Prema evolucijskoj astrologiji, što smo 'razvijeniji' - tj. koliko je razvitak naše duše prešao 
stupnjeva i 'odradio' životnih zadaća - to smo sposobniji odmaknuti se od arhetipskih besjeda, 
likova, uloga i sl. Tako u kozmogramima osoba različitih razina svijesti, posve isti čimbenik, 
arhetip, neće biti odigran na isti način. Prema tom pristupu kozmogram je naznakom razvojna 
putovanja duše: odakle dolazimo i kamo idemo, koje zadaće još moramo u životu odraditi, što 
sve još moramo iskusit. | to je umnogome smislenije. Položaji planeta u znakovima i poljima, 
svojim prispodobljenim značenjima, kazuju na čemu trebamo poraditi, što još odraditi, što 
riješiti, na što se usmjeriti, eda bismo ispunili svoj zadatak, svoje poslanje. No, isto može biti i 
uznemirujuće ako na to nismo spremni ... 

Međutim, ako tako pristupamo kozmogramu, onda možemo uočiti ne samo gdje smo 
'zastali', u kojemu arhetipu (u kojoj priči o junacima i bogovima), već i otkriti pozadinu vlastitih 
poteškoća kao npr. obiteljske čimbenike koji se prenose s naraštaja na naraštaj ...a na nama je 
da ih jednom zauvijek odradimo - ako je moguće ... i sl. No, što ćemo pronaći, ovisi o svakomu 


Ako smo dovoljno samosvjesni možemo sagledati širu sliku i razumjeti uzroke nedaća 
koje smo iskusili, a time i 'otpustiti' negativne osjećaje (strah, mržnju, osjećaj žrtve ili krivnje 
i dr.). To možemo i uz pripomoć psihološke analize, jer ova razvojna slika stavlja naše 
osjećaje, zbivanja i postupke u malo šire surječje, no ona nije svima preporučljiva ... 

Dakako, kozmogram se može tumačiti na mnogo načina - ovisno o pojedincu, ali i o 
astrologu ... 


Možemo ga tumačiti s psihološkoga stanovišta pa si možemo pomoći, razaznavši najbolji 
mogući način ostvarenja vlastitih potencijala. Možemo ga tumačiti psihoanalitički pa 
prepoznati razne podsvjesne motive, potisnute osjećaje, okolnosti i stanja koja moramo 
razriješiti, dakle donekle dublji pristup, pri čemu, dakako, to moramo i htjeti. Nadalje, 
možemo ga tumačiti obuhvatnije - psihološki i razvojno ... a možemo i onako, 
srednjovjekovno otrcano: u kuću će ti ući crni muškarac i donijeti nesreću ... 


Psihološka astrologija je danas vrlo razvijena na zapadu i, na tu temu, ima odista mnogo 
dobrih knjiga za pročitati. Temelji se na onom klasičnom psihološkom pristupu - ličnost, 
temperamenti sl., plus Jung i njegovi arhetipovi i simboli ... Freud je također prisutan, ali samo 
neka njegova učenja. Obol svemu je Roberto Assagioli sa svojom psihosintezom. Također, neki 

autori koriste pristup čovjeku kao mitskome junaku ... Joseph Campbell je poprilično omiljen 
i često citiran: svaki znak vezan je uz jedan arhetip/priču o mitskome junaku - najčešće je riječ 
o grčkim mitovima - i onda ovisi u kakvoj se situaciji naš junak nađe, njegovi postupci su 
predvidljivi, na njegovim greškama učimo. I tako unedogled ... 

Kada 'gledamo' nečiji kozmogram to je poput promatranje kakve impresionističke slike - 
stječemo utisak zasnovan na slobodnom izražavanju osobnoga dojma viđenog, nasuprot 
ustaljenim i uvriježenim obrascima, odnosno 'oslikavamo' stvarnost u krajnjoj izravnosti 
doimanja, koja se u izvornoj čistoći preoblikuje u jezičnu građu. | ako nam je nečiji kozmogram 
blizak jer, primjerice, ta osoba i mi dijelimo neku životnu misiju ili imamo neku zajedničku temu, 
lakše se uživljavamo u tu priču. Tumačenje kozmograma, prema mojem mišljenju, nije sušta 
raščlamba ili posve logično tumačenje, već je više prijam istančanih titraja stanovite osobe, koju 
kozmogram prispodobljuje. Katkad je taj prijam lak, katkad ne uspijevamo zamijetiti niti odjek. 
Najbolje nam to uspijeva kada se odvija samo od sebe. A, to nije često ... 

Ističem, sve ovisi o tomu na kojoj je razini svjestitosti astrolog i na kojoj je razini osviještenosti 
osoba čiji sekozmogram tumači. Osobno mi je važno jesu li mi "likovi i besjede' tog kozmograma 
bliski ili daleki - koliko je nečiji kozmogram 'usklađen' s mojim sposobnostima, mogućnostima 
i spoznajnim iskustvom ... 


Kako god, u konačnici, sve je u nama. Ništa izvan nas. To si stalno moramo ponavljati jer 
često zaboravimo. Pojavna stvarnost je naš vanjski odraz. Privlačimo ono što jesmo. Nije nam 
uvijek drago to vidjeti, a katkad uistinu nismo niti svjesni tko sve u nama živi. Ako smo 
neosviještena Perzefona - privući ćemo Hada. To tako funkcionira. Ako smo Had, Perzefonama 
ovoga svijeta bit ćemo zastrašujući, ali ikompulzivno privlačni. Sve je to igra ... u podsvijesti ... 
koja izvire iz kolektivno nesvjesnoga. | zna biti bolna - ako nismo svjesni da to junaci, 
zasjenjene arhetipske slike iz našeg nesvjesnoga, pričaju svoju besjedu ... igraju predstavu ... 
Ipak, nisu sve slike sjenovite, o da, itekako ima onih žarko osvjetlanih ... 


Katkad su osobe pod snažnim utjecajem određenih arhetipskih predodžbi. Kao da su u 
njihovoj ovlasti. Nemaju uvid kako to zapravo funkcionira. I zašto se neke okolnosti, stanja i 
ino neprestano ponavljaju u njihovim životima. Osjećaju da ne drže konce vlastita života u 
svojim rukama. Vjerujem da je tomu tako zbog toga što se osoba nesvjesno i izrazito snažno 
poistovjećuje s nekom ulogom-slikom-predodžbom, čvrsto prianjajući uz nju ... Zadatak joj 
je naučiti životnu pouku koju donosi tematika toga arhetipa ... 

Svaki znak ima i svoju 'mitološku' pozadinu koja slikovito prikazuje njegov životni put, 
njegovo poslanje, psihološku dinamiku, ali i njegovu 'sjenku' - ono čega nije svjestan ... 

Primjerice, sunčev znak, recimo u Lavu, naznaka je lavljih odlika, osobina - onoga što, u tom 
surječju, trebamo razviti. Prema tome, postajući Lavom mi se upotpunjujemo ... malo po malo, 
usvajamo prispodobljena obilježja tog znaka ... naš život priča tu lavlju mitološku besjedu ... 

Ovan je tako vezan uz mit o Jazonu i Medeji i Robinu Hoodu; Bik o Tezeju i Minotauru, Lav uz 
mitu o Parsifalu i svetome Gralu (potraga za Gralom je zapravo potraga za svojim pravim Ja, koji 
svaki Lav pronaći mora); Rak je vezan uz arhetip Majke; Škorpion uz priču o Herkulu i Hidri; 
Blizanci uz priču o Kastoru i Poluksu ... Poneki su znakovi vezani uz pojedini simbol, npr. Ribe uz 
Sirenu i kršćansku mitologiju, Jarac uz boga Saturna, starog Titana, a i uz kršćanstvo ... i tako 
unedogled ... 

Ti su astrološki simboli drevni, od pamtivijeka, sadrže snažnu energiju, čuvstvenu, 
psihičku, mentalnu ... Slijedom toga, svi su astrološki simboli arhetipovi ... u prenesenome 

značenju: planeti su zamišljani bogovi, svaki bog ima svoju priču, svoje odlike, vrline, 
izvrsnosti, svoju snagu, ali i svoj 'hubris' - pretjeranu gordost ili osornost, katkad i gubitak 
veze sa stvarnosti. Oni ocrtavaju čovjekovo djelovanje i život, svjedoče o nedostatku uvida 
u vlastitu malešnost, nerijetko su naznakom zajedničke slabosti svega ljudskoga ... 


I svi smo uronjeni u to kolektivno nesvjesno. Svaki astrološki znak opisuje jedan razvojni 
stupanj u stasanju ljudskoga bića, evoluciju njegove duše ... 

Korijenski kozmogram rođenja sadrži atlas duše: prošlost i budućnost sadržanu u 
sadašnjosti - u mnogim veličinama, opsezima i stvarnostima. Pitanje je koliko nam je 
putovanje moguće. Imamo atlas, ali ne znamo ga baš tumačiti ili ga tumačimo samo u 
ograničenu opsegu. Osobno, eto, duboko vjerujem da smo svi unekoliko povezani - mnoštvo: 
stoga moje sposobnosti tumačenja, kao jedinke, i nisu bog zna kako velike. Daleko sam od 
stapanja vlastita poosobljenja s mnoštvom, potpuna osviještenja i produhovljenja, a nekmoli 
samoostvarenja ili prosvjetljenja čak - i inog toliko začudnoga i velebnoga, što se pritajeno u 
meni skriva, tako blisko, a opet toliko daleko, nadomak ruke, a opet nedohvatno ... izmičuće 
... i opet, razvidno negdje na samome kraju duge ... tek sluteći čovještvo ... 


Mnogi ne shvaćaju da je njihova ličnost putovanje njihove duše i sve što su do sada 
doživjeli, naučili, zapamtili i zaboravili, pa je ta njihova prošlost upravo njihova neumitnost 
životnoga tijeka u sadašnjosti, na putu ka budućnosti. | da putovanje traje, traje ... ma, zapravo 
nikada niti ni ne prestaje. "Spoznaj sebe" natpis je na ulazu u proročište, zar ne? ... 


Astrologija, taj drevni nauk, u svoj golemosti iznimno duge prošlosti i vrlo kratke povijesti, 
tek je dijelak dijelka svekolike mudrosti. Nije li, stoga, astrolog, koji kuša spoznati ili tumačiti, 
čak, svu tu golemost, tek sluteći zrnaca te mudrosti, samo ništavna pojavnost vlastite 
nesagledivosti? ... 


Tumačenje kozmograma subjektivno je viđenje objektivnih astrologijskih čimbenika. Biti 
potpunoma, neupitno, objektivan značilo bi posvema se odreći vlastite subjektivnosti. Možemo 
lito? ... 


U zrncu pijeska ogleda se sva mudrost pješčana žala. Pojmimo li suštinu zrnca pijeska, 
spoznat ćemo svekolikost pješčana žala. Možemo li to? Zapitajmo se, možemo li, poput 
zrnca pijeska, pojmiti golemost 'pješčana žala' nečije pojavnosti i opstojnosti, spoznati ju, 
uzmognuti išta o njoj zamisliti, ustvrditi čak, štoviše, usuditi se iole štogod o tomu prozboriti. 
Smijemo li uopće to? ... 


Nismo (1 svi mi tek sanak ili samo tlapnja čija, 
koji nama privid pojavnosti dadne, 
eda bi mu tek odrazom zbiljnosti bil1, 

i poduprli sve zamišljajno stvarnosti njegove!? 
Ne osmišljamo (1 1 sami, svu stvarnost vlastitu, 
tek poput sanka samo, 

ili kakva bajoslovna junaka, 
skrivenoga negdje u nama, tamo? 

Astrologija i osobni razvoj 


Prilog razmatranju 


Ipak, moramo priznati, kako mi se čini da čovjek, unatoč 


svim svojim plemenitim vrijednostima, još na sebi nosi E 


neizbrisivi pečat svoga praiskonska podrijetla. 
Charlec Darwin, The Descent of Man (1871.) «< 


Bacimo li kamen u vodu, od trenutka i mjesta njegova dodira s površinom vode počinju 
se širiti valovi. Pitamo se: koliko će se daleko širiti ti valovi i koliko ćemo ih dugo vidjeti; koje 
i kakve su prepreke što sprječavaju njihovo širenje? U stanovitu smislu, učinak bacanje 
kamena u vodu možemo usporediti s vlastitim procesom razvoja i rasta, no da bismo to što 
bolje razumjeli u surječju psihološke astrologija potrebno je, ponajprije, razmotriti značenje 
riječi rast i razvoj. 


Za početak, riječ 'rast! ne označava samo stas; biti visok, debeo ili dobroga zdravlja. Rast 
podrazumijeva i širenje svijesti, pri čemu je nebitno spavamo li ili smo budni. Sviješću 
spoznajemo vrijednost ukupnosti vlastitih mogućnosti, snaga, moći, sposobnosti kao 
ljudskoga bića. 

Ako naša svijest u središte pozornosti stavlja vlastito Ja i osobnu korist, usmjerivši se na 
neprestani rast u smislu veličanja života kroz stalnu potraga za načine što zadovoljava samo 
vlastite materijalne potrebe, ili ako naš osjećaj postojanja ili sigurnost ovisi samo o tomu što 
i koliko imamo, onda će životni valovi vlastite svijesti naići na prepreku i, dakako, ne mogu 
daleko dospjeti. 


No, ako smo manje usmjereni na svoj ego i u svoje življenje uključimo potrebe svojih 
bližnjih, uže obitelji primjerice, njegujemo naše odnose na poslu i sl., tada razvijmo širinu 
pogleda nas u odnosu na druge i životni se valovi naše svijesti umnogome proširuju, 
odnosno dospijevaju mnogo dalje. 


Ali čak i na toj razini, naša svijest još nije dospjela dovoljno daleko da prevlada granice 
osobnoga. Mi smo uvelike zarobljeni zahtjevima ega koji su, na ovaj ili onaj način, svedeni 
na novac i moć. Bit će trenutaka kada ćemo doživjeti osjećaj izigranosti, spriječenosti, 
nedovoljnosti ili nemogućnosti dokazivanja i ostvarivanja, ili možda naslutiti da u životu 
mora postojati nešto više od posla i zabave. Talijanski psihijatar Roberto Assagioli, pionir 
pristupa zvanog psihosinteza, vjerovao je da unutar svakoga od nas postoji prirođena 
potreba da se osjeća usklađen sa svemirom. Vjerovao je ne samo da smo sposobni rasti 
'izvan' osobnoga, iako ne i istupiti izvan ličnosti, već je i prirodna funkcija ljudskog bića da 
želi postići taj osjećaj sklada s cjelinom. 

Što je 'izvan' osobnoga i što tamo postižemo? Da bismo olakšali zadatak, taj ćemo 
djelokrug nazvati nadsvjesnim ili nadosobnim, odnosno nečim što nadilazi ograničenja 
osobnoga. Dokle god smo potpuno povezani isključivo s osobnim i dokle god se borimo 
protiv tokova energije izvan nas, doživljavat ćemo ograničenja. Kada otkrijemo da se 
možemo osloboditi nesvjesne potrebe da moramo 'naplaćivati' život samo za sebe, tada 
ćemo početi doživljavati osjećaj slobode i shvatiti da nam biti dijelom velikoga 'svega' daje 
takav osjećaj slobode kakav nikada ne bismo mogli dosegnuti samo kroz značajke koje u 
nama, u prenesenu značenju, prispodobljuje Saturnu. 


e 

To ne znači da više nema potrebe za preuzimanjem odgovornosti za sebe. U našemu 
svakodnevnu životu još uvijek moramo donositi odluke, brinuti se o našim tjelesnim 
potrebama itd. To znači da mnoge od onih sitnica koje su nas zabrinjavale i koje su 
prevladavale u našim životima više nisu toliko važne. Razvijamo drukčiji pogled na život i 
osjećaj da smo više u skladu s energijama Svemira. Slijedeći poredbu s krugovima na vodi, 
naša svijest širi se prema van sve dok valovi ne izblijede i stope se s najudaljenijim mirnim 
vodama. 


Kakve to veze ima s astrologijom? Podosta, jer kad promatramo kozmogram rođenja, 
važno je razmotriti ga kao nešto više od jednostavna komada papira sa znakovljem i linijama. 
To je simbol jedinstvenog ljudskog bića, s ukupnosti snaga, moći, mogućnosti, sposobnosti 
da se razvija i raste, da doživi osjećaja slobode koji se postiže kada život više nije slijepa i 
isključiva žudnja za zarađivanjem što je moguće više novca, kada više nije držanje koraka sa 
susjedima ili, štoviše, u svakom pogledu nadmašivanje, kada više nema straha od neuspjeha 
ili gubitka svih materijalnih dobara za koje smo se toliko zdušno borili ... Drugim riječima, 
sve što iziskuju Saturn i neosviješteni Ja. Dakle, što možemo učiniti da nadvladamo ili se 
oslobodimo 'sigurnosnih' Saturnovih potreba? Prvi korak bi trebao biti razvijanje iskrenijeg 
i ćudorednijeg razumijevanja sebe, jasnije prepoznavanje toga što smo, tko smo i gdje smo 
u ovomu trenutku, te dragovoljni izbor napuštanja tog mjesto. 

Kozmogram nam pokazuje uzorak energije koju rođenjem donosimo sa sobom u svoj 
život. Možemo razaznati i razumjeti narav te energije kroz nekoliko čimbenika: aspektni 
ustroj, njegovu povezanost i usmjerenja u polutkama, četvrtinama i poljima; planete s 
vlastitim značajkama; znakove koji pokazuju bit naše povezanosti sa zajednicom; i također 
kroz uskladbu i ravnotežu boja predstavljenih aspektnim ustrojem. Huberova škola povezuje 
boje aspekata i pripisuje im psihološki značaj. Nije mi namjera, ovdje, govoriti o tomu, ali 
doimlje se prikladnim najkraći mogući osvrt na glavne boja. 

Crvena: aspekti kvadrata i opozicije imaju kakvoću začetna križa; plava: aspekti trigona i 
sekstila imaju kakvoću ustaljujuća križa; i zelena: aspekti polusekstila i kvinkunksa imaju 
kakvoću promjenljiva križa. Dakle, kroz prispodobu kozmograma možemo postati svjesni 
snage ili naravi poremećaja, stvorenih u našem vlastitom uzorku prirođene energije, zbog 
činjenice da smo svi u većoj ili manjoj mjeri, i u odraslosti, podložni nekim uvjetovanostima 
iz djetinjstva od strane roditelja, učitelja, odgajatelja itd. 


Ali za astrologa, najvažnije od svega jest potreba biti svjesnim činjenice da prispodoba 
kozmograma uključuje svaki stupanja našega razvoja: od naše nesvjesne potrebe za 
preživljavanjem tijekom poroda i nakon rođenja (odnosno od trenutka kada kamen pada u 
vodu), te prolaska kroz sve stupnjeve učenja i razvoja tijekom čega se širi naše područje 
svjesnoga znanja, a naša osobnost postaje uravnoteženija i cjelovitija. U konačnici, možemo 
dospjeti do stupnja na kojem primjećujemo da smo kanal za nadosobne energije i njihov 
izraz u svijetu za dobrobit cijeloga čovječanstva. Očito i nadalje imamo ličnost i Ja, ali njihove 
potrebe više nisu naša glavna i isključiva briga i to je ono što nas čini umnogome 
slobodnijima da budemo tvorački plodonosni u svim životnim područjima. 


Kada astrolog, za štogod pogrešno u nečijemu životu, 'okrivljuje' planetarne položaje, 
bilo da je riječ o retrogradnom Merkuru ili, točnije, promicanju DT-e preko Urana, Neptuna 
ili Plutona, možemo biti gotovo sigurni da on, astrolog, nije posvema osviješten i nije 
potpunoma preuzeo odgovornost za vlastiti život. Mora shvatiti da ne može djelotvorno 
koristiti energije planeta duhovnosti zbog svoje vlastite nesređenosti. Kada se energija, 

recimo prispodobljena Plutonu, koristi na razini ličnosti, tada se susrećemo s iskrivljenjem 
moći osobne volje. Ne iznenađuje što se planeti duhovnosti smatraju čimbenicima 
nadosobnoga, a kada njihove prispodobljene značajke doživljavamo na negativan način, 
možemo biti sigurni da u našemu životu postoji nešto što treba promijeniti: nešto što će 
pomoći u stvaranju uravnotežene i objedinjene ličnosti koja može djelovati kao kanal za 
izraz istinskih nadosobnih energija. 


Što nas zaustavlja na ovom putovanju u 'nadosobno'? Neizbježno, naše sigurnosne 
potrebe koje su nerijetko nesvjesne. Vjerojatno smo uvelike, još uvijek, zatočenici 
prispodobljenih značajki vlastita Saturna, tog toliko oklevetana planeta, a koji zapravo 
osigurava naš opstanak i veliki je učitelj, ali ujedno može ograničiti naš rast ukoliko ga ne 
osvijestimo. Sve dok budemo nesvjesni prispodobljenih značajki Saturnove moći nad našim 
životom, ta će moć i dalje jačati, sve više i više. Kada imamo automobil u garaži, Saturn će 
pronaći način da osigura dva. Zahtjevima Saturna nema kraja i nema načina da prođemo 
kroz vrata koja označavaju početak našeg nadosobnog putovanja sve dok, kako kaže Louise 
Huber, ne 'ogolimo' Saturnove granice. 


Kako možemo, kao astrolozi, znati je li osoba već krenula na svoj put rasta prema široj 
svjesnosti? Iskustvo pokazuje da vjerojatno ne možemo znati, barem ne s velikom stupnjem 
pouzdanosti. | može se dogoditi da, dok ne upoznamo osobu i otkrijemo kako živi svoj 
kozmogram, moramo prihvatiti ovo ograničenje te zadržati budnost i otvorenost uma. Ipak, 
kozmogram nudi neke tragove, naznake kao što je uključivanje promjenjivih aspekata 
(zeleni prispodobljuju odliku traganja) u aspektni ustroj, uznapredovanje DT-e, razmještaj 
planeta unutar svjesne i nesvjesne polutke, odnosno ispod i iznad obzora, ili unutar 'Ja'i'Ti' 
strane, kao i položaj osi Mjesečevih čvorova ... 


Mi ne možemo, s pouzdanosti, pretpostaviti da je osoba s, primjerice, energetskim 
žarištem u 10. polju posvema osviješteno ili čak potpunoma sretno ljudsko biće. Posve je 
moguće da je borba za uspjehom i, dakle, podsvjesna potragu za sigurnosti, ograničila 
putovanje toj osobi ne samo prema osvješćenju, već i prema poosobljenju, jer 10. polje. 
među inim, kao cilj naznačuje uspjeh i visoki društveni položaj. 

Veoma je važno da se kao astrolozi ne ograničavamo na tumačenje života osoba, 
oslanjajući se na, uvijek samo okvirna, određenja u raznim udžbenicima. Time 
zanemarujemo činjenicu da je osoba rođena s nepromjenjivim kozmogramom, s kojim i 
umire, ali ona sama nikada ne ostaje istom, neprestano se mijenja. Bilo bi beskorisno reći 
da bi malomu djetetu odgovaralo isto određenje Venere u Biku kao odrasloj osobi koja je u 
procesu uznapredovala razvoja ličnosti. Radeći s određenjima iz udžbenika, izlažemo se 
riziku izražavanja mišljenja koja mogu biti ne samo netočna, nego i beskorisna, čak štetna. 


U nekim udžbenicima možemo pročitati da Mars u Ovnu simbolički naznačuje da spolna 
priroda traži svoje zadovoljenje, bez obzira što o tomu misli partner a što, pak, nadalje 
podrazumijeva da će svatko tko ima partnera s Marsom u Ovnu imati nepovoljan spolni 
odnos. Ali je li tomu odista tako? Dakako da nije. 

Svi doživljavamo ono što neki psiholozi nazivaju 'impuls' - nagli, nenadani poticaj, iz 
svjesna ili nesvjesna područja psihe, da se nešto učini bez prethodna razmišljanja o 
posljedicama do kojih činidba može dovesti. Arhetipske energije pokušavaju se očitovati u 
našim životima. Jedna od njih je i spolni 'impuls', koji bismo mogli povezati s 
prispodobljenim značajkama Marsom. U slučaju Marsa u Ovnu, taj će se 'impuls', s početka, 
očitovati kao žestina koju povezujemo s Ovnom. Ali mora li tako ostati? Dakako da ne. Bilo 

bi tako da naša savjest nije nadišla točku na kojoj smo bili kada je svijest taj 'impuls' i 
iznjedrila. 

Znanjem i osjetljivošću možemo prepoznati tjelesne i čuvstvene potrebe našega partnera 
i, svjesno, odabrati način kojim ih zadovoljiti. To možemo učiniti kroz razvoj vlastitih 
'ženskih' odlika (Venera) ili kroz razvoj naše sposobnosti za ljubav (Mjesec). I, očito, uvijek 
je važno razmotriti polarnosti kozmograma, čak i kada nema opozicijskog aspekata. Dakle, 
planet u znaku Ovna prirodno je polaran znaku Vage, a razvoj prispodobljenih obilježja Vage 
pomoći će postizanju uravnoteženija očitovanja tog planeta. 

Svi možemo ostvariti, u najvećoj mogućoj mjeri, ukupnost snage, moći, mogućnosti i 
sposobnosti koji su razvidne u našim kozmogramima, ali to možemo učiniti samo kada smo 
svjesni načina na koji živimo svoje živote ovoga trenutka, u vremenu. Nerijetko, olako 
prolazimo kroz život, s vlastitom predodžbom o tomu tko smo, često oblikovanom u 
djetinjstvu, a da ne razumijemo što možemo odista biti ili koliko je zapravo naporno životu 
putovanje koje bismo mogli poduzeti. 

Assagioli je navijestio da postoji mnogo 'bića' koja žive pod istom kožom, a te dijelove 
sebe nazivamo podosobnostima. Neke od tih podosobnosti mogu se slagati jedna s drugom, 
druge mogu biti u sukobu, neke mogu biti nadmoćne a druge posve oslabljene. No, svi ti 
dijelovi nas razvidni su u prispodobi kozmograma rođenja. Međutim, moramo zapamtiti da 
iako imamo podosobnosti, mi nismo podosobnosti. Imamo središte koje je važniji od ovih 
'"dijelova' koji su u nama. 


Planeti prispodobljuju neke od naših podosobnosti, ali ne funkcioniraju svi planeti, 
istodobno, na istoj razini svijesti. Kako se razvijamo, podosobnosti su u neprestanu stanju 
preobrazbe, očitujući u našim životima sve istančanije odlike. Ali svaki razvojni stupanj 
ovoga procesa uključuje napuštanje dijela nas kojega smo dobrano upoznali, a to nije uvijek 
lako. | dok svjesno radimo na većem osvješćenju, možemo otkriti da je moguće potajno 
prelaziti s 'više' na 'nižu' razinu, i obrnuto. 

Planet Saturn je dobar, kao primjer. Kada osvijestimo načina na koji je naš rast ograničen 
našom vezanosti za neku vrstu posjedovanja, naviku ili uvriježeni misaoni obrazac, možemo 
svjesno odlučiti da nam ta vezanost više nije korisna. Na taj si način omogućujemo 
napuštanja nečega - što može biti od napuštanja sigurnog ali dosadnog posla, do okušavanja 
s novim bojama za odjeću koju nosimo. I stanovito vrijeme ovo djeluje pozitivno i osjećamo 
se dobro. Ali onda se u našemu životu javlja kriza i na određenoj nesvjesnoj razini osjećamo 
se ugroženo i nesigurno, pa se Saturn vraća tamo gdje je bio, odnosno mi osjećamo potrebu 
da se vratimo kako bismo još zdušnije prigrlili (zaposjeli) ono što smo toliko željeli napustiti. 
I tada moramo ponovno započeti cijeli proces. 

Kako bismo pokušali pojednostaviti razumijevanje svijesti u surječju astrologije, možemo 
uzeti u obzir tri glavne 'razine' unutar kojih prispodobljene planetske značajke funkcioniraju. 
Međutim, kao i kod svakog dugog istraživačkog putovanja, mogu uslijediti mnogo iskustava 
između tih razina. 'Trodijelni' prikaz ličnosti je pojednostavljeni obrazac razvojnih stupnjeva 
kroz koje možemo proći tijekom našega življenja, razvidan u tabeli planeta. lako je 
podijeljena na redove i stupce, potrebno je zapamtiti da zapravo nema granica i da je glavni 
cilj postići uravnoteženu i objedinjenu cjelinu. 

U samome početku nemamo nadzor ili svjesnu spoznaju o vlastitu življenju. Kako bismo 
osigurali svoj opstanak mi u potpunosti ovisimo o drugim ljudima, obično o našim 
roditeljima. Tijekom početnog razvojnog stupnja pobuđeni su određeni mehanizmi koji 

djeluju nesvjesno, odnosno bez svjesna nadzora. Kroz njih smo u mogućnosti pobuditi našu 
potrebu za komuniciranjem na vrlo jednostavan način, obično plačem. Kada plačemo, 
izražavamo svoju tjeskobu, bojazan ili ljutnju jer naše jednostavne potrebe za 
preživljavanjem nisu zadovoljene. 


Vremenom zamjećujemo, primjerice, da smiješkom dobivamo ono što želimo brže i s 
manje prijepora, a s osmjehom možemo na zadovoljavajući način ishoditi i našu osnovne 
potrebu za tjelesnim dodirom. Dakle, od samoga početka, ne samo da prispodobljene 
značajke Venere, Merkura i Marsa 'djeluju' kao žarišni usmjerivači naših nastajućih potreba 
za povezivanjem, komuniciranjem i djelovanjem, već također iskustveno (Jupiter) učimo da 
se 'isplati' prilagoditi pritiscima okruženja. Saturn je zadovoljan i sve pamti, čime ove 
prilagodbe ostaju cjeložovitno pohranjene i unekoliko priječe našu sposobnost da ostvarimo 
ukupnost svojih snaga, moći i mogućnosti. Ali Jupiter je čimbenik kojoj usmjerava pobude i 
potiče širenje svijesti. 

Kako rastemo i razvijamo se, niža razina 'trodijelna' obrasca ličnosti biva sve 
osvještenijom i, malo po malo, učimo o potrebi brige se samoga sebe. To podrazumijeva 
razvoj druge razine. Ovdje nalazimo volju (Sunce), kroz koje se razvijaju osjećaj za 
samoprepoznatljivost, samopouzdanje, sposobnost donošenja odluka za sebe na temelju 
vlastitih prosudbi, i sposobnost nadziranja vlastita života. Tu je i Saturn, kroza čije ćemo 
prispodobljene značajke naučiti brinuti se o svojoj tjelesnosti, spoznati potrebe našeg tijela 
i zadovoljiti ih, zaštititi čuvstva, naučiti štogod o pogodnosti poštivanja određenim obrazaca 
društvena ponašanja, prihvaćanju odgovornosti itd. 

Osim toga, na ovoj središnjoj razini je i Mjesec, simbol ljubavi, prispodoba naših potreba 
za uspostavom veza i odnosa, naših osjećaja i načina njihova izražavanja - načina 
zadovoljenja čuvstvenih potreba i čuvstveni odgovor svima _i svemu i što nas okružuje. 
Mjesec je simbol djeteta koje, i u odraslosti, živi unutra nas, odnosno dijela nas koji može 
očitovati neusiljeni, posve prirodni, čuvstveni odziv svemu i svima - što i koje tijekom 
življenja susrećemo. Može li to biti jedini dio nas koji je bio svjestan kada smo prispjeli u ovaj 
život? Dok se sve ostalo tek vremenom mora pojaviti u svijesti, možda je dijete već s početka 
potpuno svjesno. A upravo je to dio nas _kojega od rođenja, u procesu prilagodbe, učimo 
potiskivati. Mnogi će priznati činjenicu da ne mogu posve otvoreno izraziti svoje osjećaje, a 
mnogima, kasnije u životu, potiskivanje osjećaja postaje skupom raznih prijepora. U Bibliji 
postoji zanimljiv navod (Matej 18, stih 3) koji kaže: "ako ne postanete djecom, nećete ući u 
kraljevstvo nebesko". 


Dok u vremenu ovaj proces razvoja na središnjoj razini napreduje, učimo razvijati 
djelotvorniji načine za korištenje energija, izražavajući je kroz prispodobljene značajke tih 
planeta, a koje su zapravo žarište pobuđivanja uzgonske sile prema svijesti. One se proširuju 
s obzirom na ono što mogu postići i postupno upotpunjuju, pa sve te energije sjedinjujemo 
jedne s drugima i učimo ih koristiti u našemu životu na raznovrstan i zadovoljavajući način. 

Naš je život uzbudljivu poprište dok se ogledamo s prekrasnim darovima, s kojima smo 
se rodili, a nerijetko i ne shvaćajući također smo u procesu stvaranja kanala za izražavanje 
sveobuhvatnosti nadosobne energije. Dakle, u nekom životnom razdoblju moramo biti 
spremni suočiti se s mogućnosti da je ukupnost naših snaga, moći, mogućnosti i sposobnosti 
umnogome veća od onih kojem smo dotad razvijali, a što poneki od nas možda i nisu 
spremni prihvatiti. Često ovdje počinjemo shvaćati da u životu postoji nešto više od onoga 
što doživljavamo, i onda počinjemo tražiti njegovo dublje značenje. 


e 

Svatko od je nas drukčiji, zaseban, jedinstven i neponovljiv, i svatko se morao prilagoditi 
životu i zahtjevima okruženja na drukčiji način tijekom odrastanja na putu ka odrasloj dobi. 
Ne slijedimo svi ustaljeni uzorak rasta stoga, ako smo astrolozi koji rade s ljudima, moramo 
uvijek imati tu zasadu na umu kada razmatramo kozmogram. 


Rad s ključnim riječima za tumačenje unekoliko je ograničen ako se ne razumije 
arhetipsko značenje svakog od planeta, a što omogućuje veću prilagodbu, kao i veću 
svjesnost mogućnosti čovjekova očitovanja, dakako kao izričajnih zamjembenica prenesena 
značenja. Slijede osnovne smjernice - a ne ključne riječi - koje nude razumijevanje ovdje 
izraženih zamisli. 


Mer&ur (priopćivanje - davanje i primanje obavijesti) 
1. Prvotno razotkrivanje okoline. Priopćivanje potrebno za preživljavanje, u jednom 
smjeru. Sramežljiv odgovor. 
2. Jezik. Dvosmjerno priopćivanje. Uvjerenja. Visokoškolsko obrazovanje uobičajenim 
postupkom. Uzajamnost. Razvrstavanje po razredima, skupinama. Intelekt. 
3. Sveopće priopćivanje i prenošenje poruka. Stvaralačko izražavanje, npr. glazba, 
pjesništvo itd. 
Venera (odnos - anima) 
1. Opstanak. Hranidba (tvari) i piće. Opredjeljenje prema kakvom mjerilu. Ženska 
snaga. Dopadljivost. Spolna privlačnost. Putenost. 
2. Razlučivanje. Izbor. Potreba za skladom i sigurnost. Međudjelovanje. Umijeće 
zapažanja. Stvaralački dar. 
3. Ljepota. Zamjedba uzvišenog. Zahvalnost. Umijeće i umjetnost. 


Mars (provedba u djelo - spolna potreba - animus) 

1. Opstanak. Potreba za djelovanjem zbog preživljavanja. Muška snaga. Spolna 
privlačnost. Snažan odziv unutarnjim stanjima. Pritisak prema van. Izrazita volja ili 
želja za kakvom činidbom ili postignućem. Potreba za nadmašivanjem. Odrješitost. 
Srdžba. Nasilnost. 

2. Suparništvo. Upečatljivo očitovanje vještina. Nametljivost. Svjesnost ciljeva. 
Utemeljenje neovisnosti. 

3. Junačko djelovanje. Primjena energiju za ostvarenje ukupnosti snaga, moći, 
mogućnosti i sposobnosti. 

Jupiter (širenje svijesti) 

1. Osjeti. Izravno iskustvo. Smislenost. 

2. Zamjedba. Razumijevanje. Razlikovanje. Tumačenje. 

3. Zdrav razum. Saznavanje. Spoznaja. Filozofija. Svijest. Unutarnje znanje. Sveopće 
znanje. Put ka duhovnosti. 


Ovo je samo kratak osvrt na, čovjeku prispodobljena, značenja životno podupiruće 
funkcije četiriju planete, a opseg kojega možete proširiti prema vlastitu iskustva te ga 
primijeniti i na druge planete. Tri razreda svakoga planeta ukazuju na načine kojim se 
prispodobljene značajke svakog planet trebaju izraziti u životu, a u skladu s razinom svijesti 
koju smo postigli u tom trenutku. To nije nužno povezano sa životnom dobi, jer je nerijetko 
moguće zamijetiti odraslu osobu koja se izražava na nižoj, manje razlikovnoj razini. 


Nije na odmet upamtiti da jedna od najvažnijih uloga koju možemo obavljati kao 
'astrološki savjetnici' nije samo pomoći nekome da postane svjestan ukupnosti vlastitih 
mogućnosti, mimo onih do tada osviještenih, već ja također važno postati svjesnim gdje smo 

i sami na našemu vlastitu putu do osvješćenja. Bez tog saznanja zasigurno bismo samo 
projicirali ponešto od naših neriješenih prijepora na tu osobu. Dakle, kada razmatramo nečiji 
kozmogram, moramo se uvijek prisjetiti da je to opis jedinstvenog ljudskog bića koje se na 
svoj način bori da postigne taj osjećaj jedinstva sa svemirom koji je Roberto Assagioli 
naznačio kao cilj sviju nas. Isto tako moramo biti svjesni, kada se susretnemo s tom osobom, 
da se ona na svojemu životnu putovanje nalazi negdje između prvoga svjesna trenutka kad 
je kamen dodirnuo vodu i mirnih voda koje se nalaze izvan granica ličnosti. 


SA Razrada, preinaka i prilagodba - Ivica Matijević AYA 


Ako je duša važnija od tijela, 
jer je po prirodi sposobnija voditi, 
i ako se za tijelo brinu umijeća 1 vještine 
kao što su liječništvo i tjelovježba, 
i njih smatramo znanjima 
i za neke ljude govorimo da su ih stekli, 
očigledno je da neka briga 
i neko umijeće postoji 
i za dušu i za duševne vrline, 
i sposobni smo ga steći, 
jev to možemo 
is onim u čemu nam je neznanje veće 
i što je teže spoznati. 
Aristotel 


(£) Zagreb, 1970.- 2023. 


